方震揚

方震揚，藝名Rain P，係香港電視娛樂ViuTV嘅助理編導，而家係「無制限OT編集団 」嘅其中一位成員。2019年曾經參加過ViuTV真人騷《全民造星II》，最後三十強止步。佢個樣被指有幾分似藝人洪永城。

簡歷
方震揚本嚟係跳舞出身，2015年用跳唱男團S.W.A.G.成員身份出道，不過因為成績麻麻，2016年轉行做幕後人員，加入ViuTV做助理編導，隸屬監製黃慧君旗下，拍過《脫獨工程》、《花姐ERROR遊》、《全民造星》等節目。

方震揚2019年嘗試重返幕前，參加ViuTV真人騷《全民造星II》，雖然獲主持人強尼冒住「偏幫自己人」指控而出口術幫佢，但到最後都係30強止步。節目完之後，佢繼續做返助理編導嘅工作。

演出
2016年：《脫獨工程》男Robot
2019年：《全民造星II》參賽者

助理編導
2018年：《Good Night Show 全民造星》
2019年：《花姐ERROR遊》
2020年：《美女郊遊遊》
2020年：《大海男兒》
2020年：《全民造星III》
2021年：《ERROR自肥企画》

編導
2022年：《勁騎26》

ViuTV職員
全民造星II參賽者
震揚